cyanic-selkie/wikianc huggingface dataset:
Poseidon
Poseidon on kreikkalaisessa mytologiassa meren jumala. Roomalaisessa mytologiassa häntä vastaa Neptunus.
Toinen raide
Elokuva kertoo Imatralla kasvaneen Lempiäisen ja hänen lapsuudenystävänsä Jarkon elämien erkaantumisesta eri suuntiin. Se käsittelee lapsuuden lähtökohtien sekä Suomen 1990-luvun laman vaikutusta lapsen myöhempään elämään. Elokuva alkaa Lempiäisen lukiesssa artikkelin Veturimiehet heiluttaa (1992) -elokuvasta. Hän muistelee käyneensä katsomassa elokuvan ystävänsä Jarkon kanssa, jonka jälkeen Jarkko päätteli heidän elämiensä menevän juuri kuten elokuvan päähenkilöillä, Lempiäisen lähtiessä muualle ja Jarkon jäädessä näköalattomana kotikaupunkiinsa. Lempiäinen ei ole kuullut Jarkosta mitään kahteenkymmeneen vuoteen ja päättää artikkelin innoittamana selvittää mitä hänelle on tapahtunut.
Teknis-luonnontieteellinen osasto (TTY)
Pääsyvaatimukset
Matemaattisten aineiden opettajan opintosuunnalle voitiin valita alemman korkeakoulututkinnon tai AMK-tutkinnon suorittaneiden lisäksi opiskelijoita, joilla on jo tekniikan alan ylempi korkeakoulututkinto opintosuunnan pääaineen alalta. Opettajankoulutuksen pedagogiset opinnot suoritettiin muissa yliopistoissa tai yksiköissä ja niihin opiskelijan tuli hakeutua erikseen.
Koura (Nurmo)
Koura on kylä Seinäjoen itäosassa, Etelä-Pohjanmaalla. Ennen Nurmon, Seinäjoen ja Ylistaron kuntaliitosta Koura kuului vuoteen 2009 asti Nurmon kuntaan. Kylä sijaitsee valtatie 18:n varrella. Kourassa on muun muassa E. S. Lahtinen Oy:n (Esla) potkukelkkatehdas. Kylän palveluja ovat ryhmäperhepäivähoitopaikka ja alakoulu.
Kouran urheilutoiminnasta vastaa Kouran Louhi, joka järjestää vuosittaisia yleisurheilukilpailuja.
Säännöllinen kuusikulmio
Sisäympyrän säde
Polynomista tulee tällöin eli joka kokonaislukukertoimiseksi kerrottuna on ja josta saadaan säännöllisen viisikulmion (k = 1, Schläflin symbolina {6/1}, sivun pituus on taas a)) sisäympyrän säde tai tasasivuisen kolmion (k = 2, Schläflin symboli supistaen {6/2} = {3/1} = {3}) sisäympyrän säde Myös Daavidin tähdellä on Schläflin symboli {6/2}. Murtoviivalla konstruoinnissa kolme ensimmäistä janaa muodostavat tasasivuisen kolmion ja viimeiset janan tekevät sen myös. Kolmiot ovat päällekkäin, mutta Daavidin tähdessä ne ovat kääntyneet 60° eri asentoon.
Arginiini
Arginiini luokitellaan toisinaan välttämättömäksi, toisinaan ei-välttämättömäksi, toisinaan ehdollisesti välttämättömäksi aminohapoksi. Toisinaan se luokitellaan lapsille välttämättömäksi aminohapoksi.
Arginiini ravintolisänä
Arginiinia käytetään ravintolisänä mm. verenpainetaudin, korkean kolesterolin ja sydänsairauksien hoidossa. Sitä käytetään suorituskyvyn parantamiseksi, väsymyksen hoidossa ja aineenvaihdunnan vilkastuttamiseksi. Vastoin aiempia uskomuksia arginiini ei vapauta kasvuhormonia syötynä. Arginiini saattaa tehostaa immuunipuolustusta.
AMD
Historia
Vuoden 2022 aikana AMD:n arvo ylitti ensimmäistä kertaa kilpailijansa Intelin arvon.
Instinct
Instinct MI100 on Compute DNA (CDNA) -arkkitehtuuriin perustuva kiihdytinkortti, joka on suunnattu tekoälyohjelmistojen ja vaativien matematiikkakuormien kanssa supertietokoneisiin ja huippuluokan palvelimiin. MI100 käyttää Arcturus-koodinimellä tunnettua grafiikkasuoritinta.
Zen
Epyc on Zen-arkkitehtuuriin perustuva palvelinkäyttöön suunniteltu suoritin, joka kilpailee Intelin Xeon-suorittimien kanssa.
Infinity Fabric on HyperTransport-väylän jatkokehitystä, jota käytetään AMD Zen -arkkitehtuurin kanssa. AMD on laajentanut Infinity Fabricia grafiikkaprosessorien välisiin yhteyksiin.
AMD K6
AMD osti vuonna 1996 NexGen-nimisen yhtiön jolla sai oikeuden Nx686-suorittimeen. AMD nimesi uudelleen AMD K6:ksi ja muutti rakenteen käyttämään Intelin kanssa samaa Socket 7-kantaa. Näin K6-suorittimen pystyi asentamaan mihin tahansa Intel Pentium -emolevyyn. Intel -yhteensopivuuden lisäksi siihen oli lisätty RISC -suorittimissa yleisiä ominaisuuksia.
Opteron, Athlon 64 ja Phenom
AMD julkaisi ensimmäisen AMD64-suorittimensa Opteronin maaliskuussa 2003. Opteron suunniteltiin työasemiin ja palvelimiin, sisältäen myös ne joissa on enemmän kuin yksi suoritin. AMD julkaisi Athlon 64 ja Athlon 64 FX-mallit syyskuussa 2003, jotka päättäväisesti ottivat nopeuskruunun itselleen. Molemmat suorittimet voittivat Pentium 4:n ja sen huippumallin, Pentium 4 Extreme Editionin) lähes kaikissa tehokkuustesteissä. Joulukuussa 2007 julkistettiin Phenom-nimellä kulkevat neliytimiset K10-suorittimet.
Quintilianus
thumb|right|Quintilianuksen patsas [[Calahorrassa Espanjassa.]] Marcus Fabius Quintilianus (n. 35 – n. 95) oli roomalainen asianajaja ja retoriikan opettaja. Hän oli syntyisin Hispaniasta. Quintilianus tunnetaan ennen kaikkea puhetaidon oppikirjasta Puhujan kasvatus (Institutio oratoria). Hän kirjoitti myös teoksen Kaunopuheisuuden turmeltumisen syistä (De causis corruptae eloquentiae), joka ei ole säilynyt nykyaikaan.
Carhartt
Alun perin Carhartt perustettiin valmistamaan työvaatteita, enimmäkseen haalareita, rautatietyöläisille 1890-luvulla. Myöhemmin Carharttin vaatteissa alettiin käyttää näkyvästi kulutusta kestäviä materiaaleja ja ratkaisuja, kuten paksuja lankoja, niittejä vahvistamaan kulutukselle alttiita saumoja ja erilaisia tulen, hankauksen ja vedenkestäviä materiaaleja. Carhartt tunnetaan edelleen Yhdysvalloissa erityisesti kestävistä työvaatteista, kuten takeista, haalareista, liiveistä, paidoista ja farkuista. Euroopassa Carhartt on profiloitunut lähinnä nuorison katuvaatteeksi.
Joan Crawfordin filmografia
thumb|Crawford Oscar-palkitussa roolissaan elokuvassa [[Mildred Pierce – amerikkalainen nainen (1945).]] Joan Crawford (1905–1977) näytteli lähes 50-vuotisen näyttelijänuransa aikana yli sadassa elokuva- ja televisiotuotannossa. Crawford aloitti 20-vuotiaana elokuvauransa, joka kesti aina vuoteen 1970 asti. Vuonna 1925 Crawfordista tuli Metro-Goldwyn-Mayerin sopimusnäyttelijä ja teki elokuvadebyyttinsä draamaelokuvassa Sydämen ääni. Vuonna 1943 Crawford siirtyi Warner Brothersille, jonka kanssa hän teki yhteistyötä aina vuoteen 1952 asti. Vuonna 1955 Crawford vetäytyi suurelta osin elokuvateollisuudesta työskennelläkseen miehensä Alfred Steelen virvoitusjuomayhtiön Pepsin parissa. Steelen kuoleman jälkeen 1959 Crawford teki muutaman elokuvan enimmäkseen taloudellisista syistä. Crawfordin viimeinen elokuvarooli oli elokuvassa Trogi (1970). Vuodesta 1953 alkaen Crawford alkoi näytellä myös televisiossa. Hän on esiintynyt myös monissa radiokuunnelmissa.
Helsingin päärautatieasema
Helsingin päärautatieasema (aik. Helsingin rautatieasema,, ) on Helsingin tunnettu maamerkki ja pääkaupunkiseudun julkisen liikenteen keskipiste. Asemalta lähtevät kaikki pääkaupunkiseudun lähijunat ja se on myös Suomen merkittävin kaukojunien lähtöpaikka. Aseman alla sijaitseva Rautatientorin metroasema on Helsingin metron vilkkain asema. Helsingin päärautatieasemalta lähtevät lisäksi Venäjälle Pietariin ja Moskovaan liikennöivät junat.
Ensimmäinen asemarakennus
Pienemmän yksikerroksisen rakennuksen kustannusarvio oli noin 27 000 ruplaa ja suuremman kaksikerroksisen rakennuksen noin 40 000 ruplaa. Puusta rakennettu asema olisi maksanut vain 18 000 ruplaa. Laskelmat eivät sisältäneet perustan paalutuskustannuksia, jotka mutaisella Kluuvinlahden rannalla olivat suuret. pienoiskuva|Asema kuvattuna raiteiden puolelta. Raiteet oli katettu puisella katoksella.
Suunnittelu
Saarinen itse ehdotti koko päärautatieaseman ja Töölön tavara-aseman lakkauttamista ja junaliikenteen siirtämistä Pasilaan jo uuden asemarakennuksen suunnitteluvaiheessa. Hän ei pitänyt silloisia ratapihoja suunniteltuna järjestelmänä, vaan lyhytnäköisenä ”eri osien tilapäisenä asetteluna silloisille sopiville paikoille”. Saarinen koki keskustan tukkoisena, ja hänen mukaansa rautatie erotti Töölön ja Kallion hankalasti toisistaan. Ideaa kannatti myös liikemies Julius Tallberg. Saarisen Pro Helsingfors -asemakaavasuunnitelmassa Töölönlahti olisi täytetty, ja Kluuvista uudelle päärautatieasemalle Pasilaan olisi rakennettu leveä puistokatu. VR vastusti aseman siirtämistä Pasilaan.
Ensimmäisen maailmansodan aika
Venäjän vallankumousten ja Suomen itsenäistymisvaiheiden jälkeen syttyi sisällissota, jonka kuluessa punaiset valtasivat aseman tammikuussa 1918. Rautatiehallitus joutui muuttamaan valkoisen Suomen pääkaupunkiin Vaasaan. Huhtikuussa punaiset perääntyivät Helsingistä Viipuriin, ja senaatin suostumuksella saksalaiset sotilasosastot valtasivat Helsingin. Sitten Rautatiehallitus palasi takaisin Helsingin päärautatieasemalle ja junaliikenne elpyi vähitellen.
Valmistuminen
pienoiskuva|vasen|Helsingin rautatieaseman vihkiäisseremonia vuonna 1919.
Sisällissodan päätyttyä maan olot katsottiin niin vakaiksi, että ratainsinööri Orrman määrättiin johtamaan Helsingin päärautatieaseman viimeistelyjä. Vanha asemarakennus oli käytössä, kunnes nykyinen asema valmistui 12 vuoden rakennustyön jälkeen. Joulukuussa 1918 purettiin pahoin ränsistynyt vanha asemarakennus, kellotornin ympärille viideksi vuodeksi jääneet rakennustelineet sekä työmaa-aita.
Tulipalo
pienoiskuva|vasen|Helsingin rautatieasemalla sattui tuhoisa tulipalo 14. kesäkuuta 1950.
Helsingin palokunnan palotarkastaja oli jo vuonna 1939 puuttunut rautatieaseman ullakkotilojen paloturvallisuutta vaarantavaan rakennustapaan. Asemarakennuksen ullakkotilat määrättiin jaettavaksi palomuureilla paloteknisesti eristettyihin osastoihin. 600 neliömetrin ullakko osastoitiin tulipalon jälkeen paloturvallisuuden lisäämiseksi. Korjaustöiden yhteydessä asemalaiturin päähän rakennettiin nykyinen umpinainen ja lämmitetty kioskihalli tuhoutuneen katoksen tilalle.
1960–1990-luvut
Kioskihallin kioskit uusittiin 1980-luvun alussa sisustusarkkitehti Antti Nurmesniemen suunnitelmien mukaan.
2000-luku
Helsingin rautatieasema oli pitkään ainoita Euroopan suuria rautatieasema, joissa matkustajat odottivat junaa taivasalla. Pääteraiteiden kattamista suunniteltiin aseman valmistumisesta lähtien, mutta lasikate valmistui vasta vuonna 2001. Sitä edelsi suunnittelukilpailu, jonka voitti jo vuonna 1994 Esa Piirosen ehdotus. Lasikatos maksoi noin 56 miljoonaa markkaa. Katetun osan pituus on 165 metriä. Sen runkomateriaalina käytettiin maalattua terästä ja katemateriaalina karkaistua lasia. Raiteiden välissä on katoissa 70 cm ritilöillä katetut raot, joista sadevesi pääsee valumaan sepeliin ja siitä imeytymään maaperään varmistaen, että aikanaan Kluuvin suohon upotetut aseman perustusten puupaalut eivät pääse lahoamaan. Katettu tila on puolilämmin. Sen etuosa saa lämpönsä pääoven eteen upotetuista kaukolämmön paluuputkista.
Duron
Vuonna 2003 AMD julkaisi seuraavan Duron-ytimen, joka perustui Athlon XP:n Thoroughbred-ytimeen, eli se oli valmistettu 130 nm:n valmistustekniikalla. Ytimen nimi oli Applebred. Sitä oli saatavilla 1 400, 1 600 ja 1 800 MHz:n kellotaajuuksilla, jotka kaikki käyttivät 133 MHz:n väylää.
Helsingin päärautatieasema
Rakennus
Rakennuksen keskushalli on koko rakennuksen korkuinen ja tynnyriholvattu, noin 780 m2 kokoinen tila. Asemarakennuksen entiset odotussalit ovat molemmat kilpikaariholvattuja noin 450 neliömetrin kokoisia halleja. Rautatientorin ja Elielinaukion puoleiset ulosmenohallit ovat kooltaan 200 ja 350 neliömetriä. Aseman U:n muotoisen siipirakennuksen sisään jäävän katetun sisäpihan koko on noin 1 100 neliömetriä.
Final Fantasy Mystic Quest
Pelaaminen
Final Fantasy Mystic Quest on monessa suhteessa erilainen verrattuna toisiin Final Fantasy -nimikkeisiin. Esimerkiksi maailmankartalla ei voida liikkua mihin suuntaan tahansa, vaan pelihahmoa on siirrettävä näytöllä olevien kuvakkeiden luo. Nämä johdattavat hahmon suoraan johonkin kohteeseen, joka voi olla kaupunki, luolasto tai taistelukenttä. Harmailla ikoneilla kuvatut tiet on suljettu pelaajan pääsyltä, mutta jonkin tietyn tehtävän jälkeen nekään eivät ole enää läpipääsemättömiä. Etenemistä edesauttavat taisteluissa käytettävät aseetkin, esimerkkitapauksina puita katkovat kirveet ja lukittuja ovia räjäyttävät pommit.
Lotus (pelisarja)
Pelit
Ensimmäisessä Lotus-pelissä pelaaja kilpaili muita kuljettajia vastaan, joiden nimet olivat muunnelmia aikansa oikeiden kuljettajien nimistä (esimerkiksi Ayrton Sendup - Ayrton Senna ja Ricardo Pastry - Riccardo Patrese). Toisessa Lotus-pelissä pelaaja taas ajoi ennalta-asetettua aikaa vastaan, kun taas kolmas Lotus yhdisti nämä molemmat pelimuodot.
Sahalin
thumb|245px|Sahalin lähiympäristöineen. Sahalin on saari Tyynen valtameren luoteisrannikolla. Saari kuuluu kokonaisuudessaan Venäjälle ja muodostaa yhdessä Kuriilien kanssa Sahalinin alueen eli oblastin. Sen pääkaupunki on Južno-Sahalinsk.
Liikenneyhteydet
Sahalinin ja mantereen välille on tehty suunnitelmia tunneliyhteydestä. Vuonna 1950 Josif Stalin määräsi maanalaisesta 13 km pitkästä ja 70 metrin syvyydessä kulkevasta rautatietunnelista Nevelskin salmen ali. ”Projekti №6:ta” varten työhön tuotiin 8 000 gulag-vankia. Stalinin kuoleman jälkeen projekti hylättiin ja sitä arvosteltiin kannattamattomaksi.
Avoin lähdekoodi
Paitsi ohjelmistojen kehitysmenetelmiin avoimella lähdekoodilla voidaan viitata myös niiden avulla tuotettuihin ohjelmistoihin sekä kehittäjäyhteisöön. Käytännössä avoin lähdekoodi tarkoittaa pitkälti samaa asiaa kuin vapaat ohjelmistot, joista puhuttaessa halutaan usein painottaa ohjelmistokehityksen eettisiä ulottuvuuksia. Avoimesta lähdekoodista puhuttaessa huomio saattaa pikemminkin kiinnittyä vapaudesta ja avoimuudesta seuraaviin käytännön hyötyihin. Vapaiden ohjelmistojen ja avoimen lähdekoodin vastakohtana voidaan pitää omisteisia ohjelmistoja ja suljettua lähdekoodia.
Monilisensointi
Kaupallisessa käytössä GNU GPL ei vaadi lähdekoodien julkaisua, mikäli muokattua lähdekoodia ei käytetä julkaistussa tuotteessa.
Ohjelmistojen ulkopuolella
Wikipedian perustaja Jimmy Wales kutsuu sitä mieluummin "vapaan kulttuurin liikkeeksi" kuin avoimeksi lähdekoodiksi. Avoimen lähdekoodin projekteissa on tyypillisesti organisaatio tai henkilö johdossa, joka on vastuussa siitä, kun taas Wikipediasta puuttuva keskeinen hallinta erottaa sen avoimen lähdekoodin mallista.
Journal of Economic Literature
Journal of Economic Literature (JEL) on vertaisarvioitu taloustieteellinen aikakauskirja, jota julkaisee American Economic Association. JEL ilmestyy neljä kertaa vuodessa ja sisältää pääasiassa katsausartikkeleita viimeaikaiseen taloustieteelliseen kirjallisuuteen. JEL:in ensimmäinen numero ilmestyi vuonna 1969 ja nykyisin se on yksi arvostetuimpia ja viitatuimpia taloustieteen tiedejulkaisuja.
Sävilampi (pohjoinen)
Maantiede
Ovaalin muotoisen lammen pinta-ala on 3,6 hehtaaria ja sen halkaisija on 120 metriä. Sillä on vain kaksi tulo-ojaa. Lammen luusua sijaitsee sen etelärannalla, josta alkaa laskuoja eteläiseen Sävilampeen. Lammen rantaviiva on 0,54 kilometriä pitkä ja ranta on peltojen ympäröimää. Lampia kutsutaan myös yhteisnimellä Sävilammit.
Unreal
Vastaanotto
IGN antoi pelille arvosanaksi 9/10 arvostelussaan.
Laszlo Gati
Gati toimi Victorian sinfoniaorkesterin kapellimestarina vuosina 1967–78 ja Windsorin sinfoniaorkesterin musiikillisena johtajana 1979–85. Romanttisen musiikin ja 1900-luvun unkarilaisen ohjelmiston lisäksi hän tulkitsi muun muassa kanadalaisia teoksia.
Demoni
Piirteet
Demoni saattaa asua jossain tietyssä paikassa tai suojella sitä. Demoni voi asua manalassa, jota se vartioi tai jossa se piinaa ihmissieluja. Myös kummituksilla voi olla demonisia ominaisuuksia.
Antiikin Kreikassa demoni saattoi olla hyvä tai paha. Juutalaisuudessa, kristinuskossa ja islamissa demonit samastetaan tai rinnastetaan enkeleihin ja paholaisiin, ja ne ovat aina parantumattoman pahoja.
Luettelo Romanian puolueista
Tämä artikkeli on luettelo Romanian puolueista.
Aoristi
Muinaiskreikka
Ensimmäinen aoristi muodostetaan liittämällä verbin preesensvartalon alkuun augmentti ε- eli [e-], ja sen loppuun suffiksi -σ eli [-s]. Esimerkiksi sanan λύω eli lýō (irrottaa, purkaa, avata) preesensvartalo on λύ-, josta ε:n ja σ:n liityttyä tulee aoristivartalo ἔλυσ- eli élys-. Aoristivartalon loppuun liitetään sitten ns. temaattinen vokaali -α- eli [-a-] (yksikön kolmannen persoonan muodossa kuitenkin -ε- eli [e]), jonka perään tulee persoonasuffiksi (esim. λύ-vartalon yksikön toisen persoonan indikatiivin aoristi on ἔλυσας eli élysas). Jos preesensvartalo alkaa kuitenkin vokaalilla, niin ε:tä ei liitetä, vaan vartalon alkuvokaali (sekä loppuvokaali, jos sellainen esiintyy) pitenee alla olevan kaavion mukaisesti:
Tekstinäytteet
Tarinoiden kerronnassa imperfekti ja aoristi esiintyvät vakinaisina aikamuotoina. Tässä merkityksessä imperfekti ilmaisee yhtenäistä tapahtumaa, kun taas aoristi ilmaisee jaettua sellaista. Esim. alla olevassa tekstiotteessa imperfektissä oleva ἔπαιζε "olivat leikkimässä" viitata pelin kokonaiseen tapahtumasarjaan, kun taas aoristilla ilmaistaan sen eri vaiheita:
Talonpoikaismarssi
Ajatus mielenosoituksesta
Lapuanliike järjesti 16. kesäkuuta useilla paikkakunnilla maakunnallisia mielenosoitusmarsseja. Niiden alkuperäisenä tarkoituksena oli lopettaa välittömästi kommunistilehtien ilmestyminen, tarvittaessa jopa hyökkäämällä kirjapainoihin, mutta Kallion hallituksen lakkautettua kaikki kommunistilehdet jo pari päivää aiemmin lapualaisten ja viranomaisten välisen väkivaltaisen yhteenoton välttämiseksi marssit jäivät lähinnä tyytyväisyyden ilmauksiksi sekä uhitteluksi kommunisteja ja liikkeen muita vastustajia kohtaan. Ouluun kokoontui yli 3 000 miestä, Vaasaan Vihtori Kosolan johdolla 1 200 miestä ja Kuopioon 500 miestä.
Osallistujat
Myöhempinä vuosikymmeninä oli vallalla käsitys, että talonpoikaismarssi koostui lähinnä suomenkielisistä, mutta todellisuudessa peräti viidesosa eli 2 270 oli ruotsinkielisiä. Heistä 1 520 oli Uudeltamaalta, 450 Pohjanmaalta ja 300 Varsinais-Suomesta. Vaikka marssin on jälkeenpäin katsottu yhdistäneen porvariston yli kielirajojen, näkyivät kieliriidat osallistujien keskuudessa. Esimerkiksi kymmenen Vaasan suomenkielistä muodostivat oman osastonsa muiden 30:n marssiessa ruotsinkielisen Österbottens bataljonin mukana.
Viikonlopun levottomuudet
Lapuanliikkeen terrori oli huipussaan talonpoikaismarssin alla kesä–heinäkuun vaihteessa, joskin muilutukset pääosin lakkasivat juuri ennen marssia liikkeen johdon vaatimuksesta. Marssiviikonloppuna sattui silti useita välikohtauksia eri puolilla maata. Vakavin tapaus oli ollut jo torstaina Forssassa, jossa Lapuan liikkeen jäsenet tunkeutuivat työmies Yrjö Holmin kotiin. Tämä ei suostunut lähtemään heidän mukaansa ja kuoli syntyneessä laukaustenvaihdossa. Nakkilassa yritettiin murhata työväentalon vahtimestari, ja Alavuden työväenyhdistyksen puheenjohtaja sekä Vampulan työväentalon vahtimestari siepattiin ja kyyditettiin. Rovaniemellä puolestaan syttyi useita tulipaloja, joista syytettiin kommunisteja, ja teoista epäiltynä pidätettiin yli 20 henkilöä.
Kulttuuri
Marssista valmistui kaksi lyhytelokuvaa. Kalle Kaarnan ohjaama Talonpoikaismarssi Helsinkiin 1930 on vahvasti propagandistinen elokuva, joka alkaa ”kaatuneiden nuijamiesten vaalenneiden luiden ääreltä” ja päättyy Kosolan Senaatintorilla pitämään puheeseen. Suomi-Filmin tuottama ''Talonpoikaismarssi 7. VII. 1930'' on 29 minuutin pituinen ajankohtaisdokumentti.
Toivo Palmroth sävelsi ja Reino Palmroth sanoitti kappaleen ”Talonpoikaismarssi”, jonka Mustan Karhun Yhtye levytti vuonna 1935. Talonpoikasmarssin innoittamana julkaistiin myös lautapeli nimeltä ”Lapuanpeli”. Sen lähtöpisteenä oli Lapualla sijaitseva Kosolan talo ja maalina Senaatintori. Matkalla olleisiin tehtäviin kuului muun muassa muilutus, jossa ”maankavaltajat” tuli karkottaa rajan takana siintävään venäläiseen kaupunkiin.
Kristiina Wähälä
Wähälä tuli ylioppilaaksi Aurajoen yhteiskoulusta vuonna 1974. Hän opiskeli Helsingin yliopistossa ja valmistui ensin farmaseutiksi (1978), luonnontieteen kandidaatiksi (1984), filosofian maisteriksi (1985) ja tohtoriksi (1992). Hänen englanninkielinen väitöskirjansa Helsingin yliopistoon (1992) oli otsikoitu Synthesis of isoflavonoid phytoœstrogens, their precursors and metabolites. Hän on ollut Helsingin ja Turun yliopiston dosentti vuodesta 1995.
Humppa-Veikot
Humppa-Veikot oli vuonna 1958 perustettu suomalainen tanssimusiikkiorkesteri, jonka humppamusiikki nousi suureen suosioon 1960-luvun alussa. Yhtye keikkaili ahkerasti 1980-luvun puoliväliin saakka.
DJ Cinderella
Juoni
Vanhempiensa avioeron jälkeen Cintia muuttaa tätinsä Helenan ja poikaystävänsä Rafaelin luo, jotka opettivat Cintialle DJ -oppitunteja. Koska Cintia halusi olla ammattimainen DJ, hän pyysi aina Rafaelia saamaan hänet pelaamaan juhlissa. Rafael antaa sen aina, joten hänellä on enemmän aikaa rentoutua.
Rafael pyytää Cintiaa DJ: lle hänelle tässä ”juhlassa”. Kun hän saapuu tapahtumaan, hän oppii, että se todella esiintyisi hänen sisarustensa juhlissa, ja hänen olisi tehtävä niin, kunnes Freddy saapui. Freddy saapuu juhliin ja valmistautuu esiintymään, kun hän kuulee remiksin, jonka Cintia teki yhdellä kappaleistaan. Naamioitunut naamio päällä hän menee DJ -koppiin, jossa Cintia DJ: t. Vaikka Cintia on naamiossa, hän rakastuu häneen välittömästi. Kun Freddy kutsuu Cintiaa tanssimaan hänen kanssaan, Cintia ei mene, peläten isänsä paheksuntaa. Juhlien jälkeen Freddy yrittää selvittää Cintia -henkilöllisyyden, mutta epäonnistuu.
Lars Mikkelsen
Lars Dittmann Mikkelsen (s. 6. toukokuuta 1964, Gladsaxe, Tanska) on tanskalainen näyttelijä. Hänet tunnetaan rooleistaan televisiosarjoissa Rikos (2007), Vallan linnake (2013–2022), House of Cards (2015–2018), Star Wars Rebels (2016–2018) ja The Witcher – Noituri (2019–2021). Hän on myös näyttelijä Mads Mikkelsenin veli.
Lauri Ingman
Lars (Lauri) Johannes Ingman (30. kesäkuuta 1868 Teuva – 25. lokakuuta 1934 Turku) oli suomalainen Helsingin yliopiston käytännöllisen teologian professori, arkkipiispa ja kokoomuslainen poliitikko, joka oli kaksi kertaa Suomen pääministerinä.
Surveyor 3
Luotain oli ensimmäinen, jolla oli pinnantutkimukseen tarkoitettu robottikäsivarsi. Se ulottui 1,5 metrin päähän ja pystyi kaivamaan 18 senttimetriä syvälle. 19. marraskuuta 1969 Apollo 12 laskeutui lähelle Surveyor 3:a. Astronautit ottivat useita komponentteja tutkittavaksi Maahan, jotta komponenttien pitkäaikaista altistumista avaruuden olosuhteille voitaisiin tutkia. Kenties suurin Surveyor 3:n löydöistä on täysin vahinko, tavallinen bakteeri Streptococcus mitis. Tämä bakteeri oli vahingossa päätynyt luotaimen mukana Kuuhun ja selvinnyt kaksi ja puoli vuotta vihamielisessä ympäristössä. Surveyorin kamera on nykyisin nähtävillä National Air and Space Museumissa Washingtonissa.
Vasile Tarlev
Pääministerikautensa jälkeen Tarlev on edustanut kahta pienpuoluetta jotka eivät ylittäneet parlamenttiin vaadittavaa äänikynnystä. Hän yritti 2016 presidenttiehdokkaaksi mutta ei päässyt rekisteröitymään tarvittavien dokumenttien puutteellisuuden vuoksi.
Lauri Ingman
Tunnustuksia
Uppsalan yliopisto myönsi Ingmanille teologian kunniatohtorin arvon vuonna 1932.
Uralilaisten kielten alkukoti
pienoiskuva|300x300px|Uralilaisten kielten nykyinen levinneisyys. Uralilaisten kielten alkukodista on vuosien varrella esitetty erilaisia hypoteeseja. Kysymys on tällöin uralilaisten kielten kantakielen eli kantauralin ajoituksesta ja paikannuksesta.
Eurooppa vs. Siperia
Jaakko Häkkinen esittää kuitenkin, että Volosovon kulttuurin kieli ei olisi ollut uralilainen, vaan jokin paleoeurooppalainen kieli, josta olisi jäänyt substraattiainesta länsiuralilaisiin kieliin, ja identifioi kantauralin sen sijaan Garino-Borin kulttuurin kanssa.
Penthouse and Pavement
”(We Don’t Need This) Fascist Groove Thang” julkaistiin singlenä, muttei menestynyt musiikkilistoilla, osittain BBC:n kiellon takia. Albumi myi kohtuullisen hyvin, vaikkei se ollutkaan suuri kaupallinen menestys julkaistaessa.
Uralilaisten kielten alkukoti
Nykykäsitys
Juha Janhunen on ehdottanut kotimaan sijainniksi Siperian itä- tai keskiosaa, Obin ja Jenisein välistä aluetta tai aluetta lähellä Sajanvuoria Venäjän ja Mongolian rajaseudulla. Hänen väitteensä perustuu kuitenkin vain perinteiseen sukupuuhun, jossa samojedikieliä pidetään muista ensimmäisenä erkaantuneena haarana. Käsitystä pidetään nykyisin virheellisenä.
Väestögeneettiset todisteet
Uralilaisia kieliä puhuvien kansojen tyypillinen geneettinen markkeri on haploryhmä N1c-Tat (Y-DNA), joka tunnetaan myös nimellä N-M46. Tähän haploryhmään kuuluu 63% suomalaisista, 47% saamelaisista ja 41% virolaisista Samojedeilla on pääasiassa enemmän N1b-P43:a kuin N1c:tä. Haploryhmä N on peräisin Kiinan pohjoisosasta 20 000–25 000 vuoden takaa ja on levinnyt Pohjois-Euraasiassa Siperian kautta Pohjois-Eurooppaan. Alaryhmä N1c1 on usein nähty suomalais-ugrilaisten kansojen ja N1c2 samojedien geneettisenä tekijänä. Lisäksi haploryhmä Z (mtDNA), jota esiintyy matalalla taajuudella saamelaisilla, suomalaisilla ja siperialaisilla, liittyy suurella todennäköisyydellä uralilaisten kansojen muuttoliikkeeseen.
Life Science Centre
Life kutsuu itseään tiedekyläksi, ja keskukseen kuuluu monia tiedelaitoksia. Terry Farrellin suunnittelema keskus avattiin vuonna 2000, ja sen yhteistyökumppaneihin kuuluvat Newcastlen yliopisto, Koillis-Englannin kantasoluinstituutti, NHS:n hedelmällisyyskeskus ja NHS:n Northern Genetics Service. Keskuksessa työskentelee lähes 600 henkilöä 35 maasta. Vuonna 2005 Lifen tutkijat onnistuivat ensimmäisenä maailmassa kloonaamaan ihmisalkion. Se on myös yksi kolmesta Yhdistyneen kuningaskunnan keskuksesta, jota Muscular Dystrophy Campaign suosittelee perinnöllisten lihassairauksien hoidossa. Se saakin vuosittain 300 uutta potilasta. Lisäksi Newcastlen lapsettomuusklinikka on Britannian suurimpia. Se saa yli 100 lähetettä kuussa ja on ensimmäisen kymmenen vuoden aikana auttanut maailmaan noin 3 000 vauvaa.
Adnan Khashoggi
Taustaa
Khashoggin isä oli turkkilaissyntyinen lääkäri Muhammad Khashoggi. , joka oli Saudi-Arabian kuninkaan Ibn Sa’udin henkilökohtainen psykologi.
Asekauppias
Adnan sotkeutui Iran-Contra skandaaliin 1980-luvulla. Hänen osuutensa skandaaliin oli solmia suhteita iranilaiseen liikemieheen Manucher Ghorbanifariin, joka oli lainannut rahaa ostamaan aseita Khashoggilta konkurssiin menneestä pankista. Vuonna 1988 Khashoggi pidätettiin Sveitsissä ja luovutettiin Yhdysvaltoihin, jossa hänet vapautettiin todisteiden puutteessa.
Andronikos II Palaiologos
Andronikoksen aikana hänen isänsä rakennuttaman laivaston annettiin rappeutua ja Bysantin valtakunnan oli vaikeampi puolustautua Venetsiaa ja Genovaa vastaan. Toisaalta näiden kanssa oli yhteistyötäkin, ja Genova sitoutui huolehtimaan Bysantin merellisestä puolustamisesta. Samalla ottomaanit Osman I:n johdolla valtasivat miltei koko Bithynian. Andronikos palkkasi katalonialaisen Roger de Florin taistelemaan turkkilaisia vastaan. Katalonialaisista ja aragonialaisista koostuva katalonialainen komppania (Companyia Catalana) kukisti turkkilaiset, mutta Roger de Flor osoittautui itse suuremmaksi uhaksi keisarikunnalle. Andronikoksen poika Mikael onnistui salamurhaamaan de Florin vuonna 1305. Tästä syystä komppania julisti sodan Andronikokselle. Komppania soti Traakiassa ja Makedoniassa, ennen kuin se valtasi itselleen Ateenan ruhtinaskunnan.
Anssi Sovijärvi
Anssi Raimo Antero Sovijärvi (s. 6. lokakuuta 1945 Helsinki) on suomalainen lääkäri ja Helsingin yliopiston kliinisen fysiologian emeritusprofessori.
All Things Must Pass
Hittisingleiksi albumilta nousivat "My Sweet Lord" ja "What Is Life". Harrisonin lisäksi albumilla soittavat muun muassa Ringo Starr, Eric Clapton, Peter Frampton ja Billy Preston. Harrison itse soittaa kitaraa ja slide-kitaraa.
Lause
Lauseenjäsenet
Lauseen rakenneosat luokitellaan lauseenjäseniksi niiden kieliopillisen tehtävän tai lauseopillisen roolin perusteella. Tyypillisesti lauseenjäsenenä toimii yhdestä tai useammasta sanasta koostuva lauseke mutta joskus myös toinen lause tai jopa usean lauseen ryhmä. Suomen kieliopissa lauseenjäsenet on tapana jakaa viiteen tai (vanhemman jäsennystavan mukaan) kuuteen perusluokkaan:
Brewster F2A
Historia
Hollannin Itä-Intian ilmavoimat sai B-339C- ja B-339D-versioita käyttöönsä Jaavalle, jossa koneiden ilmavoittosuhde oli 2:1. Kun japanilaiset valtasivat alueen, loput koneet toimitettiin Australiaan.
Käyttö Suomessa
pienoiskuva|Brewster ”BW-381” pienoiskuva|Brewster BW-387 Saukonpuiston leikkikentällä Tampereella vuonna 1952.
Tiffany Haddish
Tiffany Haddish (s. 3. joulukuuta 1979) on yhdysvaltalainen näyttelijä ja koomikko. Hänet tunnetaan muun muassa roolistaan elokuvassa Girls Trip (2017).
Brewster F2A
Suomalainen museokone BW-372
Uutisten mukaan Yhdysvaltain laivaston ilmailumuseo, jolle Heimo Lampi siis oli esittänyt etsintöjä ja hankkinut etsijät, vaihtoi koneen sen etsintäryhmältä kaapanneen ”yrityksen” kanssa kolmeen vanhaan Lockheed P-3 Orion -merivalvontakoneeseen, mutta maksutapa on voinut olla muukin. Tässä kaupassa, jonka asiapaperit eivät kestä päivänvaloa, kone siirtyi Yhdysvaltain laivastolle. Asiapapereiden epäselvyyksien vuoksi Brewster-372 ei vieläkään ole esillä Pensacolassa, Floridassa. Kone on ainoa säilynyt Brewster. Yhdysvaltain laivasto halusi sen museoonsa, koska se oli laivaston ensimmäinen yksitasoinen tukialushävittäjä, ja siten suuren muutoksen symboli.
Suomen ulkoministeriö on 9. marraskuuta 2006 lähettänyt Yhdysvalloille nootin, jossa todetaan, että ansio Brewster-372:n löytämisestä kuuluu useallekin suomalaiselle, joista ulkoministeriö mainitsee etsinnät ideoineen ja suunnitelleen Brewster-lentäjä, hovioikeuden presidentti Heimo Lammen ja koneen löytäneen Timo Nymanin. Restauroitavana oleva hävittäjä on yleisön nähtävänä Keski-Suomen ilmailumuseossa. Kone oli lainassa Yhdysvaltain ilmailumuseolta National Naval Aviation Museumilta alun perin kolmen ja puolen vuoden ajan. Laina-aikaa on jatkettu vuoden 2020 loppuun saakka.
Amano Yasukage
Amano Yasukage (1537 – 14. huhtikuuta 1613) oli japanilainen daimio, joka palveli Tokugawa-klaania. Vuonna 1565 Mikawan provinssia hallinnut Tokugawa Ieyasu nimitti hänet Kōriki Kiyonagan ja Honda Shigetsugun ohella yhdeksi Mikawan kolmesta bugyōsta, joiden oli määrä hoitaa provinssin sisäisiä asioita. Yasukage hallitsi sittemmin Kōkokujin lääniä.
Patricia Anthony
Patricia Marie Anthony (29. maaliskuuta 1947 San Antonio, Texas – 2. elokuuta 2013) oli yhdysvaltalainen science fiction- ja slipstream-kirjailija.
Nissan Micra
Nissan Micra K13 (2010–2017)
Perusmalli Visia Cityssä oli kuusi turvatyynyä, ESP, 14 tuuman teräsvanteet pölykapselein, päiväajovalot, lämmitettävät etuistuimet, sähköikkunat edessä, monitoimiohjauspyörä, Bluetooth-järjestelmä ja kuljettajan istuimen korkeussäätö.
Mosul
Varhainen historia
thumb|500-luvulla rakennettu pyhän [[Elia (profeetta)|Elian luostari.]] Myyttisen perimätiedon mukaan Mosulin perusti Rashidun -kalifaatin sotapäällikkö Utba bin Farqad Al-Salami vuonna 641. Arabit olivat valloittaneet alueen sassanidien hallitsemalta Persialta. Tätä ennen Mosulin alueella oli kaksi linnoitusta Tigrisjoen molemmin puolin. Itärannalla olleen linnoituksen nimi oli Ninive vanhan Assyrian pääkaupungin mukaan ja länsirannan linnoitus oli todennäköisesti vanha nestoriolainen luostari.
Väkivaltaisuudet
Irakin sodan jälkeen Mosulista tuli amerikkalaisten vastaisen liikkeen linnake. Pommi-iskujen ja ampumisten takia tuhannet kaupungin asukkaat lähtivät pakoon. Väkivaltaisuudet kiihtyivät amerikkalaisten vetäydyttyä vuonna 2011. 6. kesäkuuta 2014 Isis-järjestö ja sen kanssa liittoutuneet sunnalaiset heimosoturit hyökkäsivät kaupunkiin ja valtasivat sen. Irakin armeijan joukot pakenivat kaupungista noin 150 000 kaupungin asukkaan mukana. Irakin armeija, peshmerga, sunnalaiset heimotaistelijat ja šiialaiset asejoukot aloittivat lokakuussa 2016 hyökkäyksen Mosulin takaisinvaltaamiseksi. Hyökkäys eteni aluksi nopeasti, mutta hidastui joukkojen edetessä kaupunkialueelle. Tigrisjoen itäpuoleiset osat vallattiin toukokuuhun 2017 mennessä ja Isis-järjestön taistelijat saarrettiin lopulta Mosulin vanhaankaupunkiin. Irakin pääministeri Haider al-Abadi julisti voiton taistelussa heinäkuussa 2017 lähes yhdeksän kuukautta kestäneiden taistelujen jälkeen.
Isisin vastaisissa taisteluissa kuolleiden mosulilaisten määrä vaihtelee eri arvioiden mukaan tuhansista kymmeniin tuhansiin ja yli miljoona henkilöä päätyi pakolaisiksi. Aineelliset vahingot olivat mittavia etenkin Mosulin länsipuoliskolla. YK:n arvion mukaan noin 32 000 rakennusta kärsi vahinkoja. Kaupungin lentokenttä, rautatieasema ja sairaalarakennukset raunioituivat. Mosulin vanhakaupunki kärsi tuhoja etenkin taistelujen loppuvaiheessa ja Isisin jäsenet räjäyttivät siellä sijainneen kaupungin tunnetun maamerkin al-Nurin moskeijan minareetin.
Koulutus ja kulttuuri
Mosulin museossa oli merkittävä kokoelma Assyrian aikaisia esineitä, mutta sotien aikana museon kokoelmia ryöstettiin ja vandalisoitiin.
Anna Saari
Anna Katariina Saari (s. 5. tammikuuta 1982 Kalajoki) on suomalainen pikajuoksija. Hän edusti vuoteen 2000 asti Kalajoen Junkkareita ja vuodesta 2001 lähtien Lappeenrannan Urheilu-Miehiä. Vuosina 1999–2001 häntä valmensi Petteri Jouste ja vuodesta 2001 lähtien Jarkko Finni. Kalevan kisoista Saari on voittanut hopeaa 100 metrin juoksussa vuonna 1999. Lisäksi hän on saavuttanut viestijuoksun SM-kisoissa kolme kultaa 4 × 100 metrin viestijuoksussa vuosina 2001, 2002 ja 2003. Sisäratojen SM-kilpailuista hän on voittanut pronssia 60 metrin juoksussa vuonna 2001, pronssia 200 metrin juoksussa vuonna 2000 ja hopeaa 60 metrin aitajuoksussa vuonna 2001.
Suomen joukkue jääkiekon maailmanmestaruuskilpailuissa 2021
Suomen jääkiekkomaajoukkue Latviassa järjestetyissä vuoden 2021 maailmanmestaruuskilpailuissa.
Suomen joukkue sijoittui toiseksi B-lohkossa.
Bors
Bors on merkittävä hahmo sekä Vulgata-syklissä että Thomas Maloryn Le Morte d’Arthur –kirjassa. Bors on kuningas Bors of Gaunesin poika ja Lancelotin serkku. Bors vanhemman kerrotaan auttaneen yhdessä veljensä kanssa Arthuria taistelussa kapinallisia pikkukuninkaita vastaan. Järven neito suojeli Borsia ja tämän veljeä Lionelia, kun he olivat vielä lapsia. Taikasormuksen avulla Bors saadaan rakastumaan kuningas Brandegorren tyttäreen. Heidän suhteestaan syntyy poika, Helaine Valkoinen. Vaikka Bors on maannut naisen kanssa, on hän yksi niistä kolmesta ritarista, jotka saavat tehtäväkseen löytää Graalin maljan. Löydettyään Graalin Bors, Galahad ja Percival tuovat maljan laivalla Britanniasta Sarrasiin. Bors asuu Sarrasissa, kunnes sekä Galahad että Percival ovat kuolleet. Bors palaa sen jälkeen Camelotiin ja tukee Lancelotia, kun tämä on jäänyt kiinni aviorikoksesta kuningattaren makuukammiossa.
Pilkkurilammi
Maantietoa
Lammen pinta-ala on 5,5 hehtaaria, se on 450 metriä pitkä ja 200 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 336 500 kuutiometriä. Sen keskisyvyys on 6,2 metriä ja suurin syvyys on 12,5 metriä. Sen rantaviivan pituus on 1,1 kilometriä.
Risto Kerminen
Muuta
Kerminen on toistaiseksi ainoa Enossa syntynyt Suomen miesten pääsarjakiekkoilija.
Hiukkavaara
Hiukkavaara on Oulun kaupunginosa Oulujoen pohjoisrannalla, kaupungin itälaidalla Vanhan Hiukkavaaran kaupunginosan kaakkoispuolella. Alueen rakennuskanta on lähes kokonaan puisia omakotitaloja.
Jänikset
Jänikset, joskus myös jänikset ja kaniinit (Leporidae) on jäniseläinten heimo. Ne eroavat samaan jäniseläinten lahkoon kuuluvista piiskujäniksistä sillä, että niillä on lyhyt ja pörröinen häntä, pitkät korvat ja takajalat. Jäniksiä on maailmassa 11 sukua ja 61 lajia. Ne voidaan jaotella varsinaisiin jäniksiin ja kaniineihin. Kaniinien ja varsinaisten jänisten ero on siinä, että useimmat kaniinit elävät maan alla käytävissä, kun vain harvoilla jänislajeilla on minkäänlaista pesää. Jäniksiä kutsutaan myös pupujusseiksi, jänöjusseiksi tai kaniineiksi.
Godbyn taistelut
Taustaa
Suomen sisällissota laajeni Ahvenanmaalle, kun Uudestakaupungista vetäytynyt Vakka-Suomen suojeluskuntalaisten osasto saapui saarille 10. helmikuuta. Neljä päivää myöhemmin ne valtasivat venäläisiltä Prästön lennätinaseman Sundissa ja katkaisivat näin Ahvenanmaan ja punaisten hallussa olleen Turun välisen lennätinyhteyden. Paikalliset asukkaat suhtautuivat suojeluskuntalaisiin kielteisesti, koska eivät halunneet sisällissodan leviävän myös Ahvenanmaalle. Ensimmäinen Ruotsin armeijan osasto saapui seuraavana päivänä, ja sen jälkeen ruotsalaiset aloittivat neuvottelut saarten tilanteesta venäläisten ja valkoisten kanssa. Neuvottelut kuitenkin keskeytyivät jo 17. helmikuuta, kun Turusta lähtenyt punakaartilaisten osasto rantautui Ahvenanmaalle ja valkoiset puolestaan hyökkäsivät Godbyn kylään.
Georg Johannesen
Johannesen oli vuodesta 1996 Bergenin yliopiston retoriikan professori. Hänen esikoisromaaninsa Høst i mars ilmestyi 1957. Hän oli runoilijana yhteiskunnallisesti tiedostava ja osallistui poliittiseen debattiin. Hän sai jumalanpilkkasyytteen komediansa Kassandra (1967) vuoksi.
Sancho IV (Navarra)
Sancho IV salamurhattiin kesäkuussa vuonna 1076 Peñalénissa, (lähellä Funesin kaupunkia Navarrassa), salaliitossa jota johtivat hänen veljensä Ramón Garcés (el Fratricida, Veljenmurhaaja) ja hänen sisarensa Ermesinda. Metsästysretken aikana Sanchon sisarukset pakottivat hänet joentöyräältä alas.
Pulla-Pirtti
Historia
Pulla-Pirtti on ollut edelläkävijä uuden leipomoteknologian käyttöönotossa. Antero Räinän ensimmäinen suuri sijoitus nuorena yrittäjänä oli uudenlaisen monsuuniuunin osto. Sijoitus antoi yritykselle kasvua seuraavina vuosikymmeninä. Pulla-Pirtti oli vuonna 1958 yksi lukuisista Oulussa toimivista pienistä kivijalkaleipomoista, mutta jo 1970-luvulle tultaessa Oulun suurimpien leipomoyritysten joukossa. Toiminta laajeni 1970-luvulla ja leipomo siirtyi Perävainion Lepolaan, jossa se on ollut nykyisellä paikallaan siitä asti.
Tuotteet
Leipomo on saanut hyvin vaativan FSSC 22000 -tuoteturvallisuussertifikaatin. Se todistaa leipomon täyttävän maailmanlaajuiset turvallisuusstandardit ja kertoo, että toiminta on valvottua ja pyritään kehittämään sekä parantamaan elintarviketurvallisuusjärjestelmää jatkuvasti paremmaksi.
Lipara
Hellenistinen ja roomalainen kausi
Agathokles sai kaupungin valtaansa petoksella vuonna 304 eaa. rauhansopimuksen voimassaollessa. Kaupunki ryöstettiin, mutta syrakusalaiset menettivät ryöstösaaliin myrskyssä, mitä pidettiin Aioloksen kostona.
Liparan saarella
Kaupungin löytöihin lukeutuvat myös muun muassa prytaneion 300-luvulta eaa. sekä katuverkon osat. Kaupungin laidoilta on löydetty sen hautausmaita. Suurin on kaupungin pohjoispuolinen hautausmaa, josta on löydetty noin hautaa. Varsinaisen kaupungin ulkopuolelta on löydetty myös oletettavasti Demeterille ja Persefonelle omistettu pyhäkkö, joka on ollut käytössä ainakin 300- ja 200-luvuilla eaa. Lisäksi kaupungissa vaikuttaisi olleen kultit ainakin Apollonille, Artemiille, Afroditelle, Aiolokselle ja Hefaistokselle. Saarelta on löydetty myös kuumia lähteitä hyödyntäneiden kylpylärakennusten jäänteitä.
Yhdistyneet arabiemiirikunnat
Arabiemiirikunnat on historiansa aikana kuulunut muun muassa Persian sassanidien, Portugalin ja Osmanien valtakunnan vaikutuspiiriin. 1800-luvun lopulta lähtien se oli Brittiläisen imperiumin alainen protektoraatti, kunnes kuusi alueen šeikkikunnista yhdistyi ja perusti itsenäisen valtion vuonna 1971. Nykyään Arabiemiirikunnilla on muista arabimaista poiketen suhteellisen vahva ja monipuolinen talous, joka on suuntautunut öljyn ja maakaasun lisäksi kauppaan ja matkailuun. Valtaosa maan asukkaista on muslimeja, ja islam on vaikuttanut merkittävästi sen kulttuuriin.
Maantiede
thumb|vasen|Keidas lähellä [[Al-Ainia.]] Arabiemiirikunnat sijaitsee Omanin ja Saudi-Arabian välissä, Omaninlahden ja Persianlahden rannalla. Sillä on myös 19 kilometriä rajaa Qatarin kanssa. Tästä rajasta samoin kun Persianlahden saarten omistuksesta on kiistaa, ja siksi arviot maan pinta-alasta ovat vaihdelleet. Omanilla on pieni eksklaavi Arabiemiraattien alueella.
Historia
Helmenkalastus oli tärkeä elinkeino, ja kun luonnonhelmien kysyntä väheni 1900-luvun alussa, alue vajosi köyhyyteen. Šeikit olivat keskustelleet öljyn etsimisestä, ja ensimmäiset kaivausluvat annettiin 1939. Ensimmäinen raakaöljylasti lähti 1962 Abu Dhabista ja Dubaista 1969. Britannia päätti vetäytyä alueella 1968, ja Arabiemiirikunnat itsenäistyi vuonna 1971 alueen emiirikuntien yhdistyessä.
Väestö
Koulutus on ilmaista ja pakollista 6–18-vuotiaille lapsille ja nuorille. 2010-luvulta alkaen suurin osa väestöstä on ollut lukutaitoista. Maan korkeakouluihin hakeutuu ennen kaikkea naisopiskelijoita.
Urheilu
Olympialaisiin Arabiemiirikunnat on osallistunut vuodesta 1984 alkaen. Ainoan olympiamitalin on voittanut Ahmed Al Maktoum, joka voitti kaksoistrapissa olympiakultaa Ateenan olympialaisissa 2004. Arabiemiirikuntien jalkapallomaajoukkue on esiintynyt kertaalleen MM-kisoissa vuonna 1990, jolloin se putosi ensimmäisellä kierroksella. Maajoukkue on esiintynyt Aasian-mestaruuskilpailuissa kahdeksan kertaa, ja sen paras sijoitus on toinen vuodelta 1996. Lokakuussa 2011 se oli FIFA-rankingissa sijalla 113. Muita suosittuja urheilulajeja ovat kameli- ja hevoslaukat, haukkametsästys, kriketti, golf ja tennis. Moottoriurheilun osalta Formula 1 -sarjan osakilpailu Abu Dhabin Grand Prix on ajettu vuodesta 2009 lähtien Yas Marinan radalla.
Rat Park
"Rat Park" oli päihdeaddiktiota käsittelevä tutkimus, koko nimeltään Effect of early and later colony housing on oral ingestion of morphine in rats. Tutkimuksen toteuttivat 1970-luvun lopulla (ja julkaistiin vuonna 1980) kanadalainen psykologi Bruce K. Alexander ja hänen kollegansa Simon Fraser -yliopistossa Kanadan Brittiläisessä Kolumbiassa.
Alexanderin hypoteesin mukaan päihteet eivät ole addiktioiden syy, ja että tutkimusolosuhteissa yleisesti havaittu rottien opiaattiriippuvuus syntyy rottien elinolosuhteista, sen sijaan että päihde itsessään aiheuttaisi addiktiota. Hän piti Kanadan senaatille vuonna 2001 esitelmän, jossa todettiin, että aiemmin tehdyt tutkimukset, joissa metallihäkkeihin sullotuille laboratoriorotille tarjottiin mahdollisuus itse annostella päihdeaineita, osoittavat ainoastaan, että "huomattavan ahdistuneet eläimet, kuten huomattavan ahdistuneet ihmisetkin, pyrkivät mahdollisuuksiensa puitteissa lieventämään kärsimystään päihteillä."
Monet eristetyillä koe-eläimillä toteutetut tutkimukset tukevat sairausmallia
Goldstein allekirjoittaa saman näkemyksen yhä kaksikymmentä vuotta myöhemmin. Vuonna 1997 Yhdysvaltain metadonia käsittelevälle konferenssille luovuttamassaan raportissa hän kirjoitti: "Myös rotat ja apinat käyttävät jokaista ihmisten käyttämää addiktoivaa päihdeainetta. Jos koetilanne järjestetään siten, että vipua painamalla eläin saa annoksen heroiinia verisuonistoonsa, eläin painaa vipua toistuvasti, jonka seurauksena muut toiminnot (syöminen, seksi jne.) estyvät - eläimestä tulee heroiiniaddikti. Heroiiniin addiktoitunut rotta ei kapinoi yhteiskuntaa vastaan, ei ole sosioekonomisten olosuhteiden uhri eikä häiriintyneiden perhesuhteiden tuote, eikä myöskään rikollinen. Heroiinin (tai itse asiassa morfiinin, joksi heroiini kehossa muuttuu) vaikutus aivoihin yksinkertaisesti hallitsee rotan käytöstä."
Rat Parkin kokeet
Alexander uskoo kokeidensa osoittavan, etteivät eläinten itseannostelua koskevat tutkimukset tarjoa empiiristä tukea teorialle päihdeaineiden aiheuttamasta addiktiosta, ja että teorialla ei ole muutakaan merkittävää pohjaa empiirisen tieteen piirissä, vaikkei sitä olekaan suoranaisesti osoitettu vääräksi. "Eristettyjen koe-eläinten voimakas halu heroiinia ja kokaiinia kohtaan itseannostelukokeissa ei kerro mitään normaalien eläinten ja ihmisten reaktioista näihin huumeisiin. Normaalit ihmiset voivat sivuuttaa heroiinin ... myös silloin kun sitä on tarjolla runsaasti, ja normaalit ihmiset voivat myös käyttää näitä päihdeaineita addiktion todennäköisyyden pysyessä alhaisena."
Qinghai
Väestö
Muita kansoja Qinghaissa ovat mm. mongolit, tiibetiläiset, kazakit (Sinkiangista), salaarit, monguorit ja baoanit. Suurin etninen kirjo löytyy itäosista: Xiningin kaupungin ympärillä puhutaan noin 40 kieltä, jotka kuuluvat neljään eri kieliryhmään.
Yasujirō Ozu
Perintö ja tyyli
Ozu karttoi myös perinteisiä elokuvallisen tarinankerronnan sääntöjä, etenkin kameran kohdistamista siihen kohteeseen, johon henkilöhahmon katse kohdistuu ("eyeline shot"). Elokuvaa Kiertolaiset käsittelevässä artikkelissaan kriitikko Roger Ebert sanoo:
Lehtokerttu
Lehtokerttu (Sylvia borin) on harmaanruskea lehtipuumetsien lintu.
Levinneisyys
Suomessa lehtokerttuja arvioidaan nykyään pesivän 700 000–1 000 000 paria. Yhtenäisen levinneisyyden pohjoisraja kulkee Lapin eteläosissa. Keväällä ensimmäiset lehtokertut saapuvat Suomeen toukokuun puolivälissä, ja poismuutto tapahtuu elo-syyskuussa. Osa lehtokertuista voi viivytellä lokakuullekin asti.
Sarv
Sarv voi viitata seuraaviin henkilöihin tai asioihin:
Henkilöitä
Liminganlahti
Liminganlahden vesipinta-ala on 109 km², kun alueen länsirajana käytetään kuviteltua linjaa Lumijoen Varjakasta Rokonkarin saaren kautta Oulun Riutunkariin. Lahden pituus on suurimmillaan noin 15 kilometriä, ja pohjukassa sen leveys on suurimmillaan noin kymmenen kilometriä.
Liminganlahti on merkittävä vesilintujen metsästysalue. Suojeluohjelmista huolimatta metsästystä ei ole kokonaan kielletty, vaan metsästystä voidaan harjoittaa rauhoitusalueen ulkopuolella.
Comptel
Yhtiö perustettiin vuonna 1986 yhtiöittämällä silloisen Helsingin Puhelinyhdistyksen (myöhemmin Helsingin Puhelin Oyj) atk-osasto. Yhtiö oli Helsingin Puhelimen kokonaan omistama tytäryhtiö vuoteen 1999 saakka, jolloin se listattiin Helsingin pörssiin. Helsingin Puhelimen omistusosuudeksi jäi tuolloin noin 58 %. Vuonna 2005 Helsingin Puhelimen seuraaja Elisa Oyj vähensi omistusosuutensa Comptelissa 19,9 %:iin myymällä yhtiön osakkeita institutionaalisille sijoittajille. Vuonna 2017 Nokia osti Comptelin.
Nimi Comptel tulee sanoista computing ja telephone.
Eduskuntavaalit 1919
Eduskunnan suurimpana puolueena pysyi Suomen sosialidemokraattinen puolue, joka tosin menetti 12 kansanedustajaa, muun muassa sisällissotaa seuranneesta työväenliikkeen hajaannuksesta johtuen. Eduskuntaan nousi kaksi uutta puoluetta: Kansallinen Edistyspuolue ja Kansallinen Kokoomuspuolue, jotka syntyivät molempien suomalaisten puolueiden hajotessa vuoden 1918 aikana valtiomuotokiistan seurauksena.
Kultarinta
Koko ja ulkonäkö
Linnun pituus on noin 13,5 cm, siipien kärkiväli 20,5–24 cm ja paino keskimäärin noin 13 g. Kultarinta on keskikokoinen kerttu, jonka höyhenpuvussa silmiinpistävä on vaalean sitruunankeltainen alapuoli, oliviinvihreä selkä ja siivellä selvästi erottuva, tertiaalien reunoista muodostuva vaaleankeltainen paneeli. Sukupuolet ovat samanvärisiä. Syyspukuisen vanhan linnun keltainen väri on haalistunut ja nuorilla linnuilla keltaista on vain vähän. Laulu on monipuolista ja kiihkeää lehvästöstä kuuluvaa lavertelua, jossa on runsaasti matkintoja. Ääni on tunnusomainen nopea "dsädsäfii".
James DeMone
DeMone pelasi Western Hockey League -joukkueissa Portland Winter Hawksissa ja Prince Albert Raidersissa neljä kautta vuosina 1998–2002. Kauden 2002–2003 hän aloitti Alberta Junior Hockey Leaguessa Drayton Valley Thunderissa ennen ammattilaisdebyyttiä, jonka hän teki ECHL-joukkue Atlantic City Boardwalk Bulliesissa kauden loppupuolella. DeMone pelasi useissa alempien sarjojen joukkueissa, mutta pääsi myös kaudella 2005–2006 pelaamaan 55 ottelua AHL-joukkue Manitoba Moosessa. Hän lopetti uransa kauden 2006–2007 jälkeen.